text: Meget mindre power til EfB fra energiselskab 
  13 juni 2012 kl. 14.44
  Esbjerg fB står med et problem her en måned før superligaen går løs igen. Hovedsponsoren SE vil ikke fortsætte som hovedsponsor 
  De seneste tre år har energiselskabet SE (tidligere SydEnergi), været hovedsponsor for den esbjergensiske fodboldklub, som jo for nyligt rykkede op i superligaen.
  Men på trods af de fine fodboldresultater har SE valgt at drosle ned for strømmen af sponsor-kroner.
  
  Milliontab til EfB 
  Ifølge JyskeVestkysten, mener idrætsanalytikere at det bliver svært at finde et nyt hovednavn til de blå og hvide trøjer.
  Sker det ikke, kan det betyde et potentielt milliontab for nyoprykkerne.
  